בני יששכר מאמרי ראש חודש/מאמר א
בו ידובר כמה עניינים נחמדים ממצות קידוש החודש

א
החודש הזה לכם ראש חודשים ראשון הוא לכם לחודשי השנה.

יש להתבונן, א' שהלשון כפול ומכופ"ל, ב' בתחילה אמר סתם חדשים ואחר כך אמר חדשי השנה. ג' בתחילה אמר הזה לשון נוכח, ואחר כך הוא לשון נסתר.

יש לפרש על פי מה שכתב המגלה עמוקות, פרשת ואתחנן אופן ד', בשם הזוהר (לא ידעתי כעת מקומו איה), דהמידות העליונים ממטה למעלה נקראים חדשים, ובחשבם מלמעלה למטה נקראים שנים, עיי"ש.